ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 14/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Aiheesta on saatavissa aivan uusi kirja.
Opetus on myös saatavissa laajennettuna CD- ja DVD-levyillä.
Kaikki nuo materiaalit on tehty tämän tv-ohjelman pohjalta.
Kannattaa hankkia ne, koska opetan syvällisiä totuuksia Daavidin elämästä.
Herra ei säästellyt, vaan kertoi meille kaiken Daavidista, hänen vikansakin.
1. Korinttilaiskirjeen mukaan se tapahtui siksi, että oppisimme siitä.
Meidän ei siis tarvitse oppia kaikkea omasta kokemuksestamme.
Viimeksi puhuin siitä, että Daavid kunnioitti Saulia, -
joka yritti tappaa hänet. Saul oli myös pelkkää ilkeyttään -
ottanut Daavidilta tämän vaimon ja antanut hänet toiselle miehelle.
Saul oli tehnyt Daavidille monenlaista pahaa, -
mutta silti Daavid kumarsi häntä, osoitti hänelle kunnioitusta -
ja sanoi, ettei vahingoittaisi Saulia.
Daavid olisi voinut tappaa Saulin kostaakseen tai itsepuolustukseksi -
ja ottaa valtakunnan itselleen, mutta silti hän kunnioitti tuota miestä.
Tästä kannattaa ottaa oppia, sillä Jumala auttoi Daavidia -
enemmän kuin Saulia koskaan. Lisäksi Daavid armahdettiin, -
kun hän teki väärin, koska hän oli itsekin ollut armollinen.
Häntä kunnioitettiin, koska hän oli kunnioittanut Saulia, -
vaikka hän teki pahoja virheitä. Voimme oppia tästä paljon.
Minusta on kummallista, etteivät ihmiset huomaa tätä.
Olen yrittänyt toimia näin parhaani mukaan.
En ole aina onnistunut siinä hyvin, mutta en ole puolustautunut, -
kun minulle on tehty pahaa.
Joka ikinen kerta Jumala on auttanut ja puolustanut minua.
Joskus siihen on toki mennyt aikaa, mutta kaikki on selvinnyt parhain päin.
Siihen ei ole ollut mitään muuta syytä kuin se, että Jumala puolustaa meitä -
paremmin kuin itse osaamme. Olen monesti sanonutkin ihmisille, -
että Jumala ei voi puolustaa meitä, jos yritämme tehdä sen itse.
Anna siis Jumalan hoitaa asiat, Hän tekee sen paremmin kuin sinä.
Kerroin myös, että ennen kuin Daavidista tuli kuningas, -
hänen piti paeta omasta maastaan, koska Saul jahtasi häntä.
Daavid pakeni filistealaisten maahan pelastaakseen henkensä.
Hän asui filistealaisten luona, -
kun he kokosivat joukkonsa taistellakseen Israelia vastaan.
Jakeessa 1. Sam. 29:2 kerrotaan, että Daavid kokosi omat miehensä -
lähteäkseen filistealaisten kanssa taisteluun Israelia vastaan.
Se ei vaikuta hyvältä asialta, mutta ehkä Daavid vain esitti, -
että olisi tehnyt niin pysyäkseen väleissä filistealaisten kanssa.
Hän toimi samoin asuessaan Gatin kuninkaan luona.
Daavidhan oli tappanut gatilaisen jättiläisen Goljatin, -
mutta silti Daavid ja hänen 600 miestään asuivat maassa, -
josta Goljat oli kokoisin ja jossa tämän perhe asui.
Kaikki tiesivät Daavidin ja olivat kuulleet laulut siitä, -
että Saul oli tappanut tuhansia, mutta Daavid kymmeniä tuhansia.
Siksi Gatin kuningas kyseli Daavidilta, mitä tämä oikein teki siellä.
Siksi Daavid joutui näyttelemään, että oli tullut hulluksi.
Hän antoi syljen valua partaansa pitkin ja raapusteli seinille.
Olen lukenut, että ennen vanhaan Amerikan intiaanit ajattelivat, -
että jos ihminen oli hullu, hän oli pahojen henkien vallassa.
Jos tällaiseen ihmiseen koski, demonit tulivat koskijaan.
Siksi he eivät koskeneet hulluihin, vaan antoivat heidän olla rauhassa.
Daavidkin sai olla rauhassa, kun tekeytyi hulluksi.
Hän teki sen pelastaakseen oman ja miestensä hengen.
Itse uskon, että vaikka näytti siltä, että Daavid oli lähdössä taisteluun -
omaa kansaansa vastaan, hän ei olisi oikeasti tehnyt sitä.
Hänethän oli voideltu Israelin kuninkaaksi.
Uskon, että tässä oli kyse vastaavasta asiasta kuin hulluksi tekeytymisessä.
Joka tapauksessa filistealaiset torjuivat Daavidin ehdotuksen.
He ajattelivat, että Daavid voisi kääntyä taistelussa Israelin puolelle -
ja tuhota heidät sopiakseen Saulin kanssa. Daavid ei päässyt mukaan.
Kun Daavid ja hänen miehensä palasivat kaupunkiinsa Siklagiin, -
amalekilaiset olivat hyökänneet.
He tiesivät, että filistealaiset olivat koonneet joukkonsa -
taistellakseen Israelia vastaan ja käyttivät tilaisuutta hyväkseen.
He hyökkäsivät kaupunkiin, jossa Daavid miehineen asui, -
polttivat sen, ottivat kaikki naiset ja lapset panttivangeiksi -
ja palasivat omaan maahansa.
1. Sam. 30:3 "Kun Daavid miehinensä tuli kaupunkiin, niin katso, -
se oli tulella poltettu, ja heidän vaimonsa, poikansa ja tyttärensä -
oli otettu vangiksi. Silloin Daavid ja väki, joka oli hänen kanssaan, -
korottivat äänensä ja itkivät, kunnes eivät enää jaksaneet itkeä."
Uskon, että useimmat teistä ovat joskus kokeneet jotain vastaavaa.
On tapahtunut jotain kauheaa, ja olette itkeneet niin kauan, -
ettette ole enää jaksaneet itkeä. Minulle on käynyt niin.
Jae 5 "Vangiksi oli otettu myös Daavidin molemmat vaimot, -
jisreeliläinen Ahinoam ja Abigail, karmelilaisen Naabalin vaimo.
Ja Daavid joutui suureen hätään, sillä kansa aikoi kivittää hänet: -
niin katkeroitunut oli koko kansa, kukin poikiensa ja tyttäriensä tähden.
Mutta Daavid rohkaisi mielensä Herrassa, Jumalassansa."
Daavid oli noin 17-vuotias, kun hänet voideltiin kuninkaaksi.
Hänestä kuitenkin tuli kuningas vasta 2. Samuelin kirjassa.
Jakeen 2. Sam. 5:4 mukaan hän oli tuolloin 30-vuotias.
Jos hänet siis voideltiin kuninkaaksi 17-vuotiaana, se merkitsee, -
että siitä oli nyt kulunut 13 vuotta. Tämä tapaus nimittäin sattui -
päivää tai paria ennen kuin Daavidista tuli kuningas.
13 vuoden aikana Daavid oli yritetty tappaa, häntä oli ajettu takaa -
ja häneltä oli viety vaimo. Hänellä oli siis ollut pelkkiä ongelmia.
Hän oli joutunut jättämään maansa ja elämään vihollistensa joukossa.
Kaiken tämän lisäksi amalekilaiset olivat tuhonneet hänen kaupunkinsa.
Daavid ja miehet olivat menettäneet perheensä ja kaiken omaisuutensa.
Olisipa minulla enemmän aikaa ja sanoja tämän kuvailemiseen.
Tilanne oli järkyttävä. Se oli pahempaa kuin mikään, -
mitä kukaan teistä on kokenut, vaikka tekin olette voineet kokea kovia.
Kuvittele, että olisit toiminut oikein, ja säästänyt vihollisesi hengen, -
vaikka olisit voinut tappaa hänet ja lopettaa ongelman, -
sitten kävisi näin. Tilanne muuttui koko ajan vain pahemmaksi.
Sen lisäksi, että Daavid oli menettänyt perheensä ja kaiken omaisuutensa, -
hänen omat miehensä alkoivat puhua hänen tappamisestaan.
He syyttivät häntä ikään kuin kaikki olisi ollut hänen syytään.
Tilanne oli jo ollut huono, mutta se muuttui vielä pahemmaksi.
Daavid oli pulassa. Hän oli jo itkenyt itsensä väsyksiin, -
ja nyt hänen omat miehensä olivat kääntymässä häntä vastaan.
Useimmat meistä eivät olisi selvinneet näistä 13 vuodesta.
Daavid oli kantanut vastuuta miehistä, hankkinut heille ruokaa -
ja neuvotellut kuninkaalta Siklagin heidän asuinpaikakseen.
Kuinka he palkitsivat hänen vaivansa?
He syyttivät häntä kaikista ongelmistaan.
Daavid olisi voinut luovuttaa.
Me tiedämme Raamatun perusteella, että vain parin päivän kuluttua -
hänestä tulisi kuningas ja hänen unelmansa täyttyisivät.
Jos hän olisi nyt antanut periksi kiusaukselle luovuttaa, -
emme olisi koskaan kuulleetkaan Daavidista.
Hän olisi voinut luovuttaa ja antaa miestensä tappaa itsensä.
Mitä hyötyä oli enää yrittää?
Me kaikki joudumme joskus tilanteeseen, jolloin tuntuu siltä, -
että olisi parempi vain luovuttaa. Jobin vaimokin sanoi miehelleen: -
"Vieläkö pysyt hurskaudessasi? Kiroa Jumala ja kuole."
Job vastasi: "Sinä puhut niinkuin mikäkin houkka nainen."
Se ei ollut oikea ratkaisu. Mitä Daavid teki karmeassa tilanteessaan?
1. Sam. 30:6 "Mutta Daavid rohkaisi mielensä Herrassa, Jumalassansa."
Tämä on upeaa. Jumala on puhunut minulle tämän kautta monta kertaa.
Olen ollut tilanteissa, joissa näytti siltä, -
että minun olisi kannattanut vain myöntää tappioni ja luovuttaa.
Daavid oli pahemmassa tilanteessa kuin minä olen koskaan ollut, -
mutta hän pystyi rohkaisemaan itsensä Herrassa.
Vain harvat pystyvät tähän. He ovat riippuvaisia muista ihmisistä.
He pyytävät jotakuta muuta rukoilemaan puolestaan -
tai pyytävät, että Jumala lähettäisi jonkun heidän avukseen.
Meidän on kuitenkin opittava rohkaisemaan itsemme Herrassa.
Sen voi tehdä monella tavalla.
Jae 7 "Ja Daavid sanoi pappi Ebjatarille, Ahimelekin pojalle: -
'Tuo minulle kasukka.' Niin Ebjatar toi kasukan Daavidille."
Efodi-kasukka oli rintakilpi, jota ylipappi kantoi.
Siinä oli kiviä, jotka edustivat Israelin heimoja.
Jumala puhui jotenkin sen kautta. En tiedä täsmälleen, miten se toimi.
Tämä voisi kuitenkin verrata Jumalan Sanan lukemiseen.
Jumala on antanut meille Sanansa ja puhuu nyt sen kautta.
Daavid siis kysyi Jumalan tahtoa ja rohkaisi itseään Jumalan Sanalla.
Olen tehnyt näin monta kertaa. Kun kaikki näyttää menevän pieleen, -
syvennyn Jumalan Sanaan ja muistelen Hänen lupauksiaan.
Näin rohkaisen itseäni Herrassa. On myös eräs keino, -
jota vain harvat uskovat käyttävät. Siitä puhutaan jakeessa 1. Kor. 14:4.
"Kielillä puhuva rakentaa itseään..."
Jakeessa Juud. 1:20 sanotaan myös: "...rakentakaa itseänne -
pyhimmän uskonne perustukselle, rukoilkaa Pyhässä Hengessä."
Kun rukoilemme kielillä, rakennamme pyhimmän uskomme perustukselle.
Tiedän, että monet teistä katsojista eivät ymmärrä, -
mitä kielillä puhuminen liittyy tähän, sehän on merkityksetöntä siansaksaa.
He eivät usko, että siitä olisi apua.
Kielillä puhuminen on niin voimallista juuri siksi, ettei siinä ole järkeä.
Jakeessa 1. Kor. 14:23 sanotaan, että kielillä puhuvaa pidetään hulluna.
Siinä ei ole luonnollisen mielemme mielestä mitään järkeä.
Juuri siksi se onkin niin voimallista.
Jos nimittäin puhut kielillä enemmän kuin pari lausetta, -
20 tai 30 minuuttia tai tunnin, -
sinun on käsiteltävä ajatuksiasi, jotka alkavat sanoa, -
ettei koko hommassa ole mitään järkeä ja haluavat lopettaa.
Jos jatkat kielillä puhumista pitkään, -
se pakottaa sinut tukeutumaan kaikkein pyhimpään uskoosi, -
koska puheessasi ei ole mielestäsi järkeä. 1. Kor. 14:14 -
"Sillä jos minä rukoilen kielillä puhuen, niin minun henkeni -
kyllä rukoilee, mutta ymmärrykseni on hedelmätön."
Emme ymmärrä, mitä sanomme puhuessamme kielillä, -
joten haluaisimme lopettaa, ja jatkaminen vaatii uskoa.
1. Kor. 14:2 "Sillä kielillä puhuva ei puhu ihmisille, vaan Jumalalle; -
ei häntä näet kukaan ymmärrä, sillä hän puhuu salaisuuksia hengessä.
Jae 4 "Kielillä puhuva rakentaa itseään..."
Kielillä puhuessasi rakennat itseäsi ja edistät hengellistä kasvuasi.
Jotta voisit rukoilla kielillä pitkään, sinun on toimittava uskossa, -
sillä jos ajattelet, ettei touhussa ole mitään järkeä, lopetat pian.
Jos kuitenkin jatkat, rakennat itseäsi, edistät hengellistä kasvuasi -
ja rakennat kaikkein pyhimmän uskosi perustalle.
Haluan siis sanoa, että kun me Uuden testamentin uskovat -
olemme toivottomassa tilanteessa, jossa haluamme vain luovuttaa, -
voimme rakentaa itseämme rukoilemalla kielillä, -
mutta monet uskovat eivät käytä tätä mahdollisuutta.
Monet eivät edes usko siihen. He sanovat, ettei se ole meitä varten.
Monet sanovat, että olen paholaisesta, koska uskon kielillä puhumiseen, -
mutta se on Raamatussa, ja Paavali puhuu siitä.
Jakeessa 1. Kor. 14:39 sanotaan, ettemme saa estää kielillä puhumista.
Monet eivät anna Raamatun tulla uskonsa tielle ja sanovat silti, -
että se on paholaisesta ja pitää estää. Minä sanon, että se on Jumalasta.
Toiset ovat saaneet Hengen kasteen, mutta eivät silti puhu kielillä.
Kerran opetin pastorikonferenssissa Pyhän Hengen kasteesta.
Otin esiin monia Raamatun kohtia, kuten Jes. 28:11―12, -
jossa sanotaan, että kielillä puhuminen tuo lepoa ja virvoitusta -
ja Joh. 16:13, jonka mukaan Henki johdattaa meidät kaikkeen totuuteen.
Saarnasin pastoreille siitä, -
mitä hyötyä Pyhän Hengen kasteesta ja kielillä puhumisesta on!
Sanoin, että Pyhä Henki on varustanut meidät niin, -
että selviämme kaikista ongelmista, joita elämä tuo tullessaan.
Pyhä Henki johdattaa totuuteen ja kuljettaa meitä voittosaatossa.
Saarnan jälkeen monet heistä tulivat sanomaan, -
etteivät olleet käyttäneet sitä, minkä Jumala on heille antanut.
Kaikki todistivat, että olivat joskus toimineet Hengen voimassa -
ja saaneet siitä yliluonnollista apua ja voimaa.
Silti monet Pyhällä Hengellä täytetyt ihmiset antavat itsensä -
vaipua masennukseen pyytäen, että Jumala lähettäisi jonkun avuksi.
Toki Jumala käyttää ihmisiä, uskon Hänen käyttävän minuakin juuri nyt.
Joku on rukoillut Jumalalta apua, ja tässä se nyt on.
Jumala käyttää ihmisiä, mutta meidän on itse löydettävä rohkaisu Herrasta.
Uudessa liitossa kielillä puhuminen ja Pyhän Hengen kaste -
ovat todella tärkeitä.
Tiedän, että joillekin teistä tämä on aivan uutta.
Ette ole koskaan kuulleetkaan tästä.
Minulla on tästä paljon materiaalia. Minun ei pitänyt opettaa siitä tänään, -
mutta ajauduin puhumaan siitä. Jos et tiedä tästä mitään, -
voit soittaa ruudulla näkyvään numeroon. Sieltä saat vastauksia, -
ja voimme rukoilla puolestasi, jotta saisit tämän lahjan tänään.
Tuhannet ovat kertoneet meille sen muuttaneen heidän elämänsä.
Jotkut taas ovat kuulleet tästä, mutta heille on sanottu, -
että kielillä puhuminen on väärin eikä se kuulu meille nykyisin.
Ihmiset, jotka vastaavat puhelimeen, voivat vastata näihinkin kysymyksiin.
Olitpa samaa mieltä kanssani tai et, sanon, että Pyhän Hengen kaste -
on yksi suurimmista asioista, joita Jumala on antanut seurakunnalle.
Pyhän Hengen kaste ei rajoitu vain kielillä puhumiseen, -
mutta kielillä puhuminen sisältyy siihen.
Jeesus sanoi jakeessa Apt. 1:8 "kun Pyhä Henki tulee teihin, -
te saatte voiman..." Pyhän Hengen kasteessa on voimaa.
Se on eri asia kuin pelastuminen ja uudesti syntyminen.
Pyhä Henki on toki mukana siinäkin. Joh. 6:44 "Ei kukaan voi tulla -
minun tyköni, ellei Isä, joka on minut lähettänyt, häntä vedä..."
Se, että Pyhä Henki on kanssamme ja johdattaa meitä -
on kuitenkin eri asia kuin se, että Hän asuu meissä.
Tulin uskoon 8-vuotiaana, mutta sain Hengen kasteen vasta 18-vuotiaana.
Se muutti elämäni täysin.
Pyhän Hengen kaste ei vain anna meille voimaa, -
vaan Jumala alkaa puhua meille.
Ymmärryksemme avautuu Hänelle, ja Raamatusta tulee kuin uusi kirja.
Kun Israelin vakoojat olivat käyneet tutkimassa Luvattua maata, -
Herra sanoi, että Kaalebissa oli toinen henki.
Pyhän Hengen kasteen jälkeen kaikki näyttää erilaiselta.
Asenteemme muuttuu.
En ehdi selittää tätä juurta jaksaen, mutta oma todistukseni on, -
että mitä ulkoisiin asioihin tulee, Pyhän Hengen kaste ja kielet -
muuttivat minua enemmän kuin uudesti syntyminen.
Uudesti syntyminenkin on tärkeää, se on ensimmäinen askel, -
mutta Pyhän Hengen kaste muutti minua enemmän kuin mikään muu.
Se vapautti kaiken sen, mitä olin saanut tullessani uskoon.
Puhun kielillä säännöllisesti. Eilen tein sitä tuntikaupalla.
Se on tärkeää, ja tarvitset sitä. Jos sinulla ei ole sitä, -
sinun on vaikea rohkaista itseäsi Herrassa.
Siksi Jumala on antanut meille Pyhän Hengen kasteen ja armolahjat.
Aikamme on tänään lopussa, mutta jatkan opetusta ensi kerralla.
Liity seuraani silloinkin. Mainoksista saat lisätietoa siitä, -
kuinka voit saada nämä materiaalit Daavidista. Soita jo tänään.
Jatkan opetusta Daavidista ensi jaksossa.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan neljä osa kertoo kantapään kautta oppimisesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Huhtikuussa Andrew on Chicagossa.
Toukokuussa hän on Oklahomassa, Englannissa ja Saksassa.
Kesäkuussa hän vierailee Nizzassa ja Coloradon Woodland Parkissa.
Lisätietoja tapahtumista alueellasi saat nettisivuiltamme.
Andrew Wommackin työ ja Charis- raamattukoulu toimivat yhdessä.
Ne tarjoavat uskoville paikan, jossa oppia soveltamaan Sanaa.
Suuri osa uskovista ei usko siihen, että Jumala haluaa parantaa.
Tai sitten he uskovat, että Jumala voi parantaa, mutteivät tiedä, milloin.
Suuri osa työstämme on sitä, että koulutamme uskovia, -
niin että he voivat tehdä ihmeitä. Se ei ole mitään erityistä.
Haluamme luoda ilmapiirin, jossa ihmiset voivat ottaa selvää, -
mitä Raamattu sanoo paranemisesta.
Monet etsivät paranemista, mutta löytävät Parantajan.
Meidän tuleekin etsiä ensin Jumalan valtakuntaa, ja kaikki muu seuraa.
Tärkeysjärjestys muuttuu, ja ihmiset alkavat etsiä ensin Herraa.
Täällä opitaan parantamaan. Opiskelijat oppivat palvelemaan.
Jeesus heissä parantaa. Hekin voivat tehdä ihmeitä.
Ihmiset paranevat jopa netin kautta, kun he katsovat opetustamme.
Se on ihmeellistä. Voitelu toimii. Haluamme opiskelijoiden parasta -
ja toivomme, että opiskelijat vievät oppimansa mukanaan ulos kaduille.
Opiskelijoiden opetuslapseuttaminen on aina ollut Andrewin sydämellä.
Saat lisätietoja parantamiskoulusta nettisivuiltamme.
Se on yksi esimerkki Andrewin tv-työn ja Charis-raamattukoulun -
saumattomasta yhteistyöstä. Ne tarjoavat uskoville paikan, -
jossa he voivat soveltaa Jumalan Sanaa uskomattomin tuloksin.
Andrewin työ ja Charis. Muuta elämäsi. Muuta maailma.
Tuo koko perheesi Andrewin raamattukonferenssiin -
Coloradon Woodland Parkiin uusiin tiloihimme.
Lomaile Coloradossa 30.6.―4.7. ja juhli itsenäisyyspäivää kanssamme.
Lisätietoja nettisivuiltamme.
KESÄN RAAMATTUKONFERENSSI 30.6.-4.7.
Suomennos: Anni Lähteenmäki